 Haddaba, waxa 24-kii saacadood ee ugu dambeeyay u kala dhaqaaqay gobollada iyo degmooyinka Somaliland hawlwadeenada iyo muraaqibiinta doorashada, sidoo kale waxa iyaguna maalintii shalay lixda gobol ee dalka u kicitimay inka badan 70 goob-jooyaal caalami ah oo ka kala yimi dhamaan dacalada dunida, goob-joogayaashaas caalamiga ah oo hawshooda ugu wayni tahay inay bulshada caalamka u gudbin doonaan oo uga warbixiyaan siday u dhacdo doorashadan madaxtooyada ee maanta ay ummada reer Somaliland nasiibka u yeesheen inay codkooda si xor iyo nabadgelyo ah u dhiibtaan nus-qarni ka dib markii markii ay xornimadooda ka qaateen isticmaarkii Ingiriiska. 